Zulfiya nomidagi Davlat mukofoti bilan taqdirlash toʻgʻrisida

06.03.2017
O‘zbekiston Respublikasi Prezidentining qarori
Mamlakatimizda moʻtabar ayol zotiga munosib hurmat-ehtirom koʻrsatish, ularning jamiyatimizdagi oʻrni va nufuzini oshirish, sogʻlom va barkamol avlodni voyaga yetkazish, oʻzining iqtidori va ibratli faoliyati bilan yoshlarga oʻrnak boʻlib kelayotgan qizlarni ragʻbatlantirish maqsadida hamda O‘zbekiston Respublikasi Prezidentining 1999-yil 10-iyundagi «Zulfiya nomidagi Davlat mukofotini ta’sis etish boʻyicha takliflarni qoʻllab-quvvatlash toʻgʻrisida»gi Farmoniga asosan: 


1. O‘zbekiston Xotin-qizlar qoʻmitasi huzuridagi Zulfiya nomidagi Davlat mukofoti komissiyasining Qoraqalpogʻiston Respublikasi, viloyatlar va Toshkent shahrining iqtidorli qizlarini a’lo xulqi, noyob iste’dodi, zukkoligi, tashabbuskorligi, oʻqishdagi muvaffaqiyatlari hamda adabiyot, madaniyat, san’at, ta’lim va sport sohalaridagi alohida yutuqlari uchun Zulfiya nomidagi Davlat mukofoti bilan taqdirlash toʻgʻrisidagi takliflari ilovadagi roʻyxatga muvofiq ma’qullansin. 


2. Zulfiya nomidagi Davlat mukofoti boʻyicha koʻzda tutilgan 14 ta mukofot oʻrniga 2017-yil uchun istisno tariqasida Qoraqalpogʻiston Respublikasining 2 nafar, viloyatlar va Toshkent shahrining 1 nafardan vakilalariga – jami 15 ta mukofot berilishi belgilansin. 


3. Zulfiya nomidagi Davlat mukofoti bilan taqdirlanganlarga 8-mart – Xalqaro xotin-qizlar bayramiga bagʻishlab oʻtkaziladigan tantanalarda sovrindorlik diplomlari va koʻkrak nishonlari topshirilsin. 


4. O‘zbekiston Respublikasi Moliya vazirligi Zulfiya nomidagi Davlat mukofoti sovrindorlarining har biriga eng kam oylik ish haqining 50 baravari miqdorida pul mukofoti berilishini ta’minlasin. 


5. O‘zbekiston Milliy teleradiokompaniyasi hamda O‘zbekiston Milliy axborot agentligiga Zulfiya nomidagi Davlat mukofoti sohibalarining ibratli faoliyati, ularning noyob iste’dodi va erishgan yutuqlarini keng yoritib borish tavsiya etilsin. 


6. Mazkur qarorning bajarilishini nazorat qilish O‘zbekiston Respublikasi Bosh vazirining oʻrinbosari T.Norboyeva zimmasiga yuklansin.
Karamatdinova Ayjamal Jengis qizi - Qoraqalpoq davlat universiteti qoshidagi 1-akademik litseyning 3-bosqich oʻquvchisi 


Otajonova Goʻzal Azamat qizi - Qoraqalpogʻiston Respublikasi Toʻrtkoʻl tibbiyot kollejining 3-bosqich oʻquvchisi 


Toshtemirova Iltijoxon Valisher qizi - Andijon pedagogika kollejining 3-bosqich oʻquvchisi 


Idiyeva Aziza Jurabek qizi - Buxoro iqtisodiyot va bank kollejining 1-bosqich oʻquvchisi 


Abdurazoqova Nigina Abduvahob qizi - Jizzax san’at kollejining 3-bosqich oʻquvchisi 


Ne’matova O‘gʻiloy Akram qizi - Qashqadaryo viloyati Kitob iqtisodiyot va xizmat koʻrsatish kasb-hunar kollejining 3-bosqich oʻquvchisi 


Kamolova Dilnoza Samariddinovna - Navoiy viloyati Uchquduq qurilish va uy-joy kommunal xoʻjaligi kasb-hunar kollejining 2-bosqich oʻquvchisi 


Muhammadjonova Sevinch Ibroximali qizi - Namangan viloyati Chust sport kollejining 1-bosqich oʻquvchisi 


O‘roqova Dildora Akmaljon qizi - Samarqand viloyati Ishtixon tumanidagi 1-ixtisoslashtirilgan umumiy oʻrta ta’lim maktabining 9-sinf oʻquvchisi 


Sherbekova Nozimabonu Nurmuxammad qizi - Sirdaryo viloyati Boyovut qishloq xoʻjaligi kasb-hunar kollejining 2-bosqich oʻquvchisi 


Temirova Shahribonu Baxtiyor qizi - Termiz davlat universiteti qoshidagi Termiz akademik litseyining 3-bosqich oʻquvchisi 


Raxmatova Dilnoza Bakir qizi - O‘zbekiston davlat jismoniy tarbiya institutining 1-bosqich talabasi (Toshkent viloyati) 


Kurbonova Mushtariybegim Baxtiyorjon qizi - Fargʻona davlat universitetining 1-bosqich talabasi 


Masharipova Ruxsora Olimjonovna - Urganch davlat universiteti qoshidagi 2-akademik litseyning 2-bosqich oʻquvchisi 


Tursunqulova Nigora Akmal qizi - Toshkent shahri Mirobod yengil sanoat va servis kasb-hunar kollejining 3-bosqich oʻquvchisi